b'\n_START_ARTICLE_\nOtas Igelstriomas\n_START_SECTION_\nBiografija\n_START_PARAGRAPH_\nGim\xc4\x97 1737\xc2\xa0m. gegu\xc5\xbe\xc4\x97s 7 d. Tartu \xc5\xa1ved\xc5\xb3 kilm\xc4\x97s \xc5\xbeemvald\xc5\xbei\xc5\xb3 ir valstyb\xc4\x97s veik\xc4\x97j\xc5\xb3 \xc5\xa1eimoje. T\xc4\x97vas freiheras Gustavas Henrikas fon Igelstriomas (1695\xe2\x80\x931771), motina Margarita El\xc5\xbebieta Albedil (1705\xe2\x80\x931765). 1753 m. prad\xc4\x97jo tarnauti Rusijos imperijos kariuomen\xc4\x97je. Dalyvavo 1768-1774 m. Rusijos-Turkijos kare, kur dalyvavo Dniestro Bilhorodo tvirtov\xc4\x97s gynyboje. 1777 m. u\xc5\xbe nuopelnus kare suteiktos valdos Unipihos gyvenviet\xc4\x97je, 1781 m. Merio gyvenviet\xc4\x97je._NEWLINE_1784 m. vadovavo rus\xc5\xb3 kariams kovose prie\xc5\xa1 Krymo chan\xc4\x85. 1788-1790 m. dalyvavo Rusijos-\xc5\xa0vedijos kare ir buvo \xc4\xafgaliotas pasira\xc5\xa1yti Varalos taik\xc4\x85. Nuo 1790 m. tapo Suomijos korpuso vadu. 1784-1791 m. buvo paskirtas kai kuri\xc5\xb3 Sibiro ir Ufos gubernij\xc5\xb3 generalgubernatoriumi. 1792 m. suteiktas Rusijos imperijos didiko titulas bei paskirtas Pskovo srities generalgubernatoriaus postas. 1794 m. paskirtas ambasadoriumi Var\xc5\xa1uvoje bei Rusijos imperijos kareivi\xc5\xb3 Abiej\xc5\xb3 Taut\xc5\xb3 Respublikos teritorijoje vadu. Po 1794 m. Var\xc5\xa1uvos sukilimo buvo pa\xc5\xbeemintas pareigose. 1795-1798 m. paskirtas Orenburgo karin\xc4\x97s apygardos vadu._NEWLINE_1795 m. Rusijos imperatorien\xc4\x97s Jekaterinos II valia generolui buvo atiduotas Garg\xc5\xbed\xc5\xb3 dvaras, kuriame jis ir mir\xc4\x97 bei buvo palaidotas Garg\xc5\xbed\xc5\xb3 ba\xc5\xbeny\xc4\x8dios r\xc5\xabsyje.'